MUNICIPIUL TIMIŞOARA                                                                         Aprobat
DIRECŢIA PATRIMONIU                                                                            Primar
SERVICIUL ADMINISTRARE SPAŢII

Nr. SC2009 - 16255 /  17.07.2009                                          Dr. Ing. GHEORGHE CIUHANDU
REFERAT

Privind trecerea din domeniul public al municipiului Timişoara în domeniul privat al municipiului Timişoara, a unor mijloace fixe care fac parte din sistemul de tratare al apelor, în vederea scoaterii din funcţiune, valorificare şi după caz casare

Avand in vedere adresa SC. AQUATIM S.A cu nr. 27170/SAPC-SADM/15.12.2008, inregistrata la Primaria Municipiului Timisoara sub nr. D72008-008810/17.12.2008, au fost solicitate masuri pentru imbunatatirea procesului de captare, tratare si distribuire a apei prin inoirea instalatiilor uzate fizic si moral cat si prin implementarea de noi tehnologii, necesare cresterii continue a calitatii apei furnizate la reteaua publica a municipiului. Realizarea unor astfel de lucrari poate fi realizata in conditiile scoaterii unor active ce nu  mai pot fi păstrate în funcţiune, amplasamentul lor fiind destinat noilor mijloace fixe;

            In conformitate cu prevederile Legii 213/1998 privind proprietatea publică locala şi regimul juridic al acesteia, si Normele tehnice pentru intocmirea inventarului bunurilor, aprobate prin Hotararea Guvernului nr. 548/1999;

            Avand in vedere prevederile Hotararii Guvernului nr. 977/2002, privind atestarea domeniului public al judetului Timis, precum si al municipiilor, oraselor si comunelor din judetul Timis;
            Avand in vedere HCL nr. 245/1999 privind inventarul bunurilor care apartin domeniului public al municipiului Timisoara;

            Pentru a putea scoate din funcţiune, valorifica şi după caz casa aceste mijloace fixe, este necesar trecerea acestora din domeniul public al municipiului Timişoara în domeniul privat al municipiului Timişoara, în conformitate cu Ordonanţa Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale;

            Avand in vedere prevederile Legii nr. 15/1994, republicata, privind amortizarea capitalului imobilizat in active corporale si necorporale;
            Consiliul de Administratie al SC AQUATIM SA, prin Hotararea nr. 87/03.12.2008 si-a insusit si aprobat transmiterea catre Consiliul Local a listei mijloacelor fixe aflate in perimetrul Statiei de Tratare a apei Bega (fosta Uzina 2-4). Valoarea de inventar totala a mijloacelor fixe propuse pentru scoaterea din functiune, valorificare si dupa caz casare este de 5.734.662,80 lei.
           
Prin dezmembrare, materialele reutilizabile se vor folosi în procesul de întreţinere şi reparaţie a staţiei de epurare Timişoara, iar restul materialelor vor fi valorificate. Veniturile care rezultă din valorificarea acestor active, după deducerea cheltuielilor cu dezmembrarea lor, se vor vărsa la bugetul local;

Faţă de cele de mai sus:
PROPUNEM:

Emiterea unui HCL care să aprobe:

1. Trecerea din domeniul public al municipiului Timişoara în domeniul privat al municipiului Timişoara, a unor mijloace fixe aflate in concesiunea SC AQUATIM SA Timişoara, mijloace fixe evidenţiate în Anexa care fac parte integrantă din prezentul referat;
2. Aprobarea scoaterii din funcţiune, valorificarea şi după caz casarea mijloacelor fixe prevăzute în Anexa;
3. Procedura de scoatere din funcţiune, valorificarea şi după caz casarea mijloacelor fixe cuprinse în Anexa la prezentul referat va fi pusă în aplicare de către SC  AQUATIM SA Timişoara, iar sumele încasate prin valorificarea mijloacelor fixe vor fi vărsate la bugetul local.

